Քաջունու անվան դպրոցում կազմակերպված գողտրիկ «Վերջին զանգը» շրջանավարտների երեւակայական հետադարձ հայացքն էր` դպրոցն ավարտելուց տասը տարի անց: Դասընկերները, որոնք այդ տասնամյակի ընթացքում լուրջ հաջողությունների էին հասել, բարձրացել կարիերայի աստիճաններով, նրանցից շատերն էլ` դա արել «եվրոպաներում», որոշել էին հանդիպել ու վերհիշել դպրոցում անցկացրած իրենց կյանքն ու ուսուցիչներին: Իսկ վերջում էլ իրենց ապագան օտար երկրների հետ կապած դասընկերները որոշում են, որ պետք է վերադառնան: Ճիշտ չէ ասել` երկիրը երկիր չէ, նեղանալ ու հեռանալ: Երկիրը երկիր կդառնա միայն այն դեպքում, երբ յուրաքանչյուրը իր նպաստը բերի դրան: